Document ID: 32004R2113

A BIZOTTSÁG 2113/2004/EK RENDELETE
(2004. december 10.)
az előzetesen elismert termelői csoportoknak nyújtott támogatás tekintetében a 2200/96/EK tanácsi rendelet alkalmazási szabályainak megállapításáról szóló 1943/2003/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 48. cikkére,
mivel:
(1)
A Bizottság 1943/2003/EK rendeletének (2) 4. cikke előírja, hogy a 2200/96/EK rendelet 14. cikke (2) bekezdésének b) pontjában említett elismerési tervekben szereplő intézkedések végrehajtásához kapcsolódó befektetési támogatások kizárólag különleges kölcsön formájában nyújthatók. Tekintettel az elmúlt évek során megszerzett tapasztalatra - különösen az ezen támogatást végrehajtó tagállamoknál tapasztalt nehézségekre annak biztosításában, hogy a kedvezményezettek a fent említett rendelet 8. cikkében meghatározott szintű közösségi pénzügyi hozzájárulást kapjanak a befektetések támogatható költségeihez -, lehetővé kell tenni a közvetlen tőkejuttatást.
(2)
Az 1943/2003/EK rendeletet ezért ennek megfelelően módosítani kell.
(3)
Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Az 1943/2003/EK rendelet a következőképpen módosul:
1.
A 4. cikk a következőképpen módosul:
a)
a cím helyébe a következő cím lép:
„4. cikk
Elismerést igénylő befektetési támogatások”;
b)
az (1) bekezdés első albekezdése helyébe a következő szöveg lép:
„Az 1432/2003/EK rendelet 16. cikke szerinti elismerési tervekben szereplő intézkedések végrehajtásával kapcsolatos befektetési költségek egy részének fedezésére szolgáló, a 2200/96/EK rendelet 14. cikke (2) bekezdésének b) pontjában említett támogatást a következő módon kell nyújtani:
a)
közvetlen tőkeként; vagy
b)
közvetve, hitelintézeteken keresztül, különleges kölcsönök formájában.”
2.
A 8. cikk (2) bekezdésének első albekezdése helyébe a következő szöveg lép:
„A 4. cikkben említett közösségi pénzügyi hozzájárulás, tőkejuttatásként vagy a tőkejuttatás megfelelőjeként kifejezve nem lépheti át a 4. cikkben említett támogatható befektetési költségek százalékaként:
-
az 1260/1999/EK rendelet 1. cikkében említett 1. és 2. célkitűzés alá tartozó régiókban az 50 %-ot,
-
más régiókban a 30 %-ot.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 10-én.

Labels: 15
19
5
6